 ఇండియన్ బాక్సాఫీస్ వద్ద బాహుబలి-2 ప్రభంజనాన్ని కోట్లాది మంది సినీ అభిమానులు ప్రత్యక్షంగా చూశారు. కనీవినీ ఎరుగని రీతిలో రూ.వెయ్యి కోట్ల వసూళ్లు సాధించిన తొలి సినిమాగా జక్కన్న బాహుబలి-2 చరిత్ర లిఖించింది. ఆ సినిమాలో రాజమాత శివగామిదేవి పాత్రకు ఎంతటి ఆదరణ లభించిందో తెలిసిందే. ఆ పాత్రకు తొలుత శ్రీదేవిని సంప్రదించామని, అయితే ఆమె మాత్రం భారీ డిమాండ్లు పెట్టడంతో చివరకు రమ్యకృష్ణను ఆ పాత్ర కోసం తీసుకున్నామని రాజమౌళి చెప్పారు.    దీనిపై ఇటీవలే స్పందించిన శ్రీదేవి.. రాజమౌళి తీరును తప్పుబట్టిన సంగతి తెలిసిందే. దీనిపై తాజాగా రాజమౌళి స్పందించారు. ముంబైలో ఇటీవల జరిగిన ఓ కార్యక్రమానికి వెళ్లిన జక్కన్న.. అక్కడి మీడియాతో మాట్లాడారు. శ్రీదేవి గురించి ప్రశ్నించగా.. రాజమౌళి ఆ వ్యాఖ్యలకు వివరణ ఇచ్చుకున్నారు. శివగామి దేవి పాత్రకు శ్రీదేవి నో చెప్పిన విషయాన్ని, ఆమె డిమాండ్లను వెల్లడించి ఉండాల్సిందికాదని జక్కన్న అన్నారు.    ‘‘ఎవరు కరెక్ట్ అనేది ప్రజలే నిర్ణయిస్తారు. అయితే ఒక్క విషయం.. ఆనాడు ఇంటర్వ్యూలో శ్రీదేవి గురించి మాట్లాడకపోయి ఉండి ఉంటే బాగుండేది. అదే నేను చేసిన పొరపాటు. దానికి నేను చింతిస్తున్నాను’’ అని రాజమౌళి అన్నారు. ముంబైలో ఉంటూ దక్షిణాది సినీ ఇండస్ట్రీకి పెద్దగా నిలిచిన శ్రీదేవి అంటే తనకు చాలా గౌరవముందని అన్నారు. ఆమె నటించిన మామ్ సినిమా విజయవంతమవ్వాలని కోరుకుంటున్నట్టు చెప్పారు. మరి, రాజమౌళి వివరణపై శ్రీదేవి ఎలా స్పందిస్తారో!!
 indian baxafis vadda bahubali-2 prabhanjanaanni kotladi mandi cinee abhimaanulu pratyakshamgaa chusaru. kaneevinee erugani reetilo roo.veyyi kotla vasoollu saadhinchina toli sinimaga jakkanna bahubali-2 charitra likhinchindi. aa cinemalo rajamata sivagaamidevi paatraku enthati aadarana labhinchindo telisinde. aa paatraku toluta sridevini sampradinchaamani, ayithe aame maatram bhari demandlu pettadamtho chivaraku ramyakrishnanu aa paatra kosam teesukunnamani rajamouli cheppaaru.    deenipai itivale spandinchina sridevi.. rajamouli teerunu tappubattina sangati telisinde. deenipai taajaagaa rajamouli spandinchaaru. mumbailo iteevala jarigina oo kaaryakramaaniki vellina jakkanna.. akkadi meediatho matladaru. sridevi gurinchi prasninchagaa.. rajamouli aa vyaakhyalaku vivarana ichukunnaru. sivagami devi paatraku sridevi noo cheppina vishayaanni, aame demandlanu velladinchi undaalsindikaadani jakkanna annaru.    ‘‘evaru correct anedi prajale nirnayistaaru. ayithe okka vishayam.. aanaadu interviewlo sridevi gurinchi matladakapoyi undi unte bagundedi. adhe nenu chesina porapaatu. daaniki nenu chintistunnaanu’’ ani rajamouli annaru. mumbailo untuu dakshinaadi cinee industriki peddagaa nilichina sridevi ante tanaku chala gouravamundani annaru. aame natinchina mam sinima vijayavantamavvaalani korukuntunnattu cheppaaru. mari, rajamouli vivaranapai sridevi ela spandistaaro!!